ПРОТОКОЛ № 37
от заседанието на Комисия по правни и институционални въпроси към Пленума на Висшия съдебен съвет, 
проведено на 13 ноември 2017 г.

Днес, 13 ноември 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		 ЦВЕТИНКА ПАШКУНОВА
ЗАМ. ПРЕДСЕДАТЕЛ:	 ГЕОРГИ КУЗМАНОВ

ЧЛЕНОВЕ:			СТЕФАН ГРОЗДЕВ
					ВЕРОНИКА ИМОВА – отсъства 
					ПЛАМЕН НАЙДЕНОВ
					АТАНАСКА ДИШЕВА									ДАНИЕЛА МАШЕВА
					ЕВГЕНИ ДИКОВ – отсъства

На заседанието присъстват експертните сътрудници на комисията Саша Харитонова – директор на дирекция „Правна“, Мартин Величков – главен експерт – юрисконсулт в дирекция „Правна“, Христина Тодорова – директор на дирекция „Международна дейност“ и Зорница Златева - гл. експерт - връзки с обществеността в отдел „Публична комуникация и протокол“.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

           1. ОТНОСНО: Изслушване на Ангелина Лазарова – лице за контакт в Националната съдебна мрежа за сътрудничество по наказателни дела в Република България и Мариета Неделчева – контактна точка в Мрежата за разследване и наказване на геноцид, престъпления срещу човечеството и военни престъпления и Татяна Грозданова – член на Националната съдебна мрежа за сътрудничество по наказателни дела, съдия в Апелативен съд- София по въпроси, свързани с дейността на Мрежата

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ИЗПРАЩА писмо до Министерство на външните работи и Министерство на правосъдието, за изразяване на становище, предвид  взетите решения на 23-та среща на Мрежата за разследване и наказване на геноцид, престъпления срещу човечеството и военни престъпления. 
1.2. При изготвяне на конкретни предложения от Ангелина Лазарова – лице за контакт в Националната съдебна мрежа за сътрудничество по наказателни дела в Република България и Мариета Неделчева – контактна точка в Мрежата за разследване и наказване на геноцид, престъпления срещу човечеството и военни престъпления, същите ще бъдат насочени към Комисия „Бюджет и финанси“ и дирекция „Международна дейност“, по компетентност.
1.3. ПРИЕМА ЗА ЗАПОЗНАВАНЕ за следващото заседание на Комисията по правни и институционални въпроси проекта за изменение в Правилата на мрежата, като г-жа Ангелина Лазарова и г-жа Мариета Неделчева ще бъдат поканени за последващо обсъждане.

2. ОТНОСНО: Покана за участие във втора среща на екипа по Проект 1 „Независимост и отчетност & качество на правосъдието – продължение“, на Европейската мрежа на съдебните съвети, която ще се проведе на 15 декември 2017 г., в гр. Брюксел, Белгия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ОПРЕДЕЛЯ за участие във втората среща на екипа по Проект 1 „Независимост и отчетност & качество на правосъдието – продължение“, на Европейската мрежа на съдебните съвети, която ще се проведе на 15 декември 2017 г., в гр. Брюксел, Белгия, следните лица:

1.1. Цветинка Пашкунова – член на Висшия съдебен съвет;
1.2. Атанаска Дишева – член на Висшия съдебен съвет;
1.3 Саша Николова – преводач от английски на български език и обратно;

2.2. ПРЕДЛАГА НА ПЛЕНУМА НА ВСС ДА КОМАНДИРОВА лицата по т. 1 за участие във втората среща на екипа по Проект 1 „Независимост и отчетност & качество на правосъдието – продължение“, на Европейската мрежа на съдебните съвети, за периода 13-15 декември 2017 г., в гр. Брюксел, Белгия. 

2.3. Пътните разходи, разходите за нощувки, разходите за дневни пари, разходите за медицински застраховки, както и разходите за хонорар на преводача са за сметка на Висшия съдебен съвет. 
2.4. ИЗПРАЩА преписката на комисия „Бюджет и финанси“ за сведение и по компетентност. 
2.5. Предложението да се внесе в заседанието на Пленума на ВСС на 23.11.2017 г. 

 	Забележка: Съгласно Правилата за възстановяване на разходите за участие в дейностите на ЕМСС за 2017 г., за участие в срещи по проектите на ЕМСС се възстановяват пътни разходи в размер до 300 евро за един участник от институция-член на ЕМСС.

3. ОТНОСНО: Покана за участие във втора среща на екипа по Проект 2 „Обществено доверие и имидж на правосъдието“, на Европейската мрежа на съдебните съвети, която ще се проведе на 11-12 декември 2017 г., в гр. Брюксел, Белгия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

         3.1. ОПРЕДЕЛЯ за участие във втората среща на екипа по Проект 2 „Обществено доверие и имидж на правосъдието“, на Европейската мрежа на съдебните съвети, която ще се проведе на 11-12 декември 2017 г., в гр. Брюксел, Белгия, следните лица:

1.1. Красимир Шекерджиев – член на Висшия съдебен съвет;
1.2.Георги Кузманов– член на Висшия съдебен съвет;
1.3 Наталия Андреева – преводач от английски на български език и обратно;

3.2. ПРЕДЛАГА НА ПЛЕНУМА НА ВСС ДА КОМАНДИРОВА лицата по т. 1 за участие във втората среща на екипа по Проект 2 „Обществено доверие и имидж на правосъдието“, на Европейската мрежа на съдебните съвети, която ще се проведе на 10-12 декември 2017 г., в гр. Брюксел, Белгия
3.3. Пътните разходи, разходите за нощувки, разходите за дневни пари, разходите за медицински застраховки, както и разходите за хонорар на преводача са за сметка на Висшия съдебен съвет. 
3.4. ИЗПРАЩА преписката на комисия „Бюджет и финанси“ за сведение и по компетентност. 
3.5. Предложението да се внесе в заседанието на Пленума на ВСС на 23.11.2017 г. 

	Забележка: Съгласно Правилата за възстановяване на разходите за участие в дейностите на ЕМСС за 2017 г., за участие в срещи по проектите на ЕМСС се възстановяват пътни разходи в размер до 300 евро за един участник от институция-член на ЕМСС.

4. ОТНОСНО: Покана от ГД „Правосъдие и потребители“, отдел „Съдебни политики и върховенство на закона“ на Европейската комисия, във връзка с предстояща среща на лицата за контакт на националните съдебни системи, която ще се проведе на 11 декември 2017 г., в гр. Брюксел, Белгия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Предлага на Пленума на Висшия съдебен съвет да ВЪЗЛОЖИ на Главния секретар на ВСС да командирова Христина Тодорова – директор на дирекция „Международна дейност“ в АВСС, за участие в срещата на лицата за контакт на националните съдебни системи, за периода 10-12 декември 2017 г., гр.Брюксел, Белгия.
4.2. Пътните разходи и разходите за една нощувка са за сметка на Европейската комисия. Пътуването ще се извърши със самолет.
4.3. Разходите за една нощувка, дневни пари за три дни, както и разходите за медицинска застраховка са за сметка на Висшия съдебен съвет.
4.4. ИЗПРАЩА преписката на комисия „Бюджет и финанси” за сведение и по компетентност.
4.5. Материалите да бъдат внесени за следващо редовно заседание на Пленума на Висшия съдебен съвет. 

II. ПУБЛИЧНА КОМУНИКАЦИЯ:

5. ОТНОСНО: Становище на Георги Колев – председател на Върховния административен съд, относно решение на Съдийската колегия по протокол № 3519.09.2017 г., т. 16.2

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ПРЕРАЗГЛЕЖДА приобщаването на административните съдилища към единните пресофиси в апелативните райони, като същите бъдат изключени от тях.
5.2. Уточнява мястото на Апелативния специализиран наказателен съд и Военно-апелативния съд в структурата на единните пресофиси, ситуирани в апелативните съдилища в апелативните райони.
5.3. СФОРМИРА работна група с участие на представители на КПИВ и КСА, председатели на апелативните съдилища, магистрати и експерти „връзки с обществеността“ от съдилищата и ВСС с цел изготвяне на проект за Правила за работа на единните пресофиси, които да бъдат утвърдени с решение на Съдийската колегия на ВСС.
5.4. Препис от материалите по т. 5 и приложените към нея материали да се изпрати на Комисия „Съдебна администрация“ за запознаване и по компетентност.

6. ОТНОСНО: Предложение за определяне на представители на Съдийската колегия и на Прокурорската колегия на ВСС във връзка с актуализиране на състава на Екипа за реакция при възникване на криза на ВСС

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1.ПРИЕМА ЗА СВЕДЕНИЕ доклада на отдел „Публична комуникация и протокол“.
6.2. ПРИЕМА ЗА ЗАПОЗНАВАНЕ комуникационните документи.
6.3. ИЗПРАЩА комуникационните документи на постоянните комисии към Пленума на ВСС, Съдийската и Прокурорската колегии на ВСС за запознаване. 
6.4. ПРЕДЛАГА НА СЪДИЙСКАТА КОЛЕГИЯ да определи представител за участие в състава на Екипа за реакция при възникване на криза.
6.5. ПРЕДЛАГА НА СЪДИЙСКАТА КОЛЕГИЯ определеният представител за състава на Екипа за реакция при възникване на криза, да бъде определен и за говорител на Колегията. 

Мотиви: Определянето на говорител на Съдийската колегия ще гарантира спазване на ясни правила при прилагане на комуникационната и медийна политика на ВСС, съобразно компетентността на Колегията. Изборът на говорител на Съдийската колегия, по аналогия с Прокурорската колегия, ще осигури баланс в равностойното, еднакво и принципно представяне на нейните решения по теми, изискващи медийно отразяване. Ще способства за бързина и експедитивност при необходимост от вземане на решения в областта на публичната комуникация, имащи характер на спешност и неотложност. (С решение на Прокурорската колегия по протокол № 31/04.10.2017 г. е определен член на Колегията за осъществяване на връзките с медиите (говорител).)

6.6. ПРЕДЛАГА НА ПРОКУРОРСКАТА КОЛЕГИЯ да определи представител за участие в състава на Екипа за реакция при възникване на криза. 

	7. ОТНОСНО: Писмо от административния ръководител на Окръжен съд – Русе, във връзка с проведен Ден на отворените врати на 20.10.2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. ПРИЕМА ЗА СВЕДЕНИЕ писмо от административния ръководител на Окръжен съд – Русе относно проведен „Ден на отворените врати“.
7.2. ВЪЗЛАГА на експертите от отдел „Публична комуникация и протокол“ да включат констатираните добри практики при изготвянето на годишния доклад за проведените „Дни на отворените врати“ в органите на съдебната власт през 2017 година.

III. ПРАВНИ ВЪПРОСИ:

	8. ОТНОСНО: Обсъждане на промени в Закона за съдебната власт

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 8.1. ОТЛАГА разглеждането на материалите за следващото заседание на комисията, след вземане на становище по предвидените промени в Закона за съдебната власт от Комисията по атестирането и конкурсите.

	9. ОТНОСНО: Предложение от Съдийската колегия на ВСС по т. 2 от протокол № 44 от заседание проведено на 31 октомври 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 9.1. ОТЛАГА разглеждането на Правилата за определяне на условията, реда и критериите за поощряване на съдии, прокурори и следователи, за предложения. 

	10. ОТНОСНО: Предложение от НИП за изменение и допълнение на Правилата за обучение на кандидатите за младши съдии и младши прокурори и за определяне на техния статус

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	10.1. ВНАСЯ предложенията за разглеждане от Пленума на ВСС, като комисията подкрепя Проекта на Правила за обучение на кандидатите за младши съдии и младши прокурори и за определяне на техния статус - Предложение 1. 

    ПРЕДСЕДАТЕЛ
                                                                    НА КОМИСИЯТА:	/п/	 
ЦВЕТИНКА ПАШКУНОВА